Nalika Kitab Suci sinerat, sampun temtu katujokaken kangge nglestantunaken cak-cakaning panembah. Liripun, Kitab Suci kababar amargi dipun betahaken dening Liturgi utawi olah kridhaning hanyipta weninging panembah. Contonipun Pangentasan 19 lan 20:1-17, Pangandharing toret 31:9-13, 27-28; Yusak 3 lan 6:1-21. Ing tengah-tengah kridhaning panembah, umat sami nglengganani titi wancining pangentasan ingkang katindakaken dening Gusti Allah, temahan nuwuhaken prayasmaraning umat nggunggung Gustining Sarwa Dumadi.